OŠ „Antun i Stjepan Radić“, Gunja & Studio kreativnih ideja Gunja

Gunja, 28.10.2023., Objava za medije, odmah

**Druga nagrada stručnog ocjenjivačkog žirija na** [**FIFES**](https://www.facebook.com/FifesFest?__cft__%5b0%5d=AZX5Em7koSjZICKtXvsHyGhBmQTh-VVCljdXzW9qfumhYJCi6R63rp3HNtxYJrsRrU7-9m_wQeVXf8hWv7dFrBq4Zb1mvJg55hn5Tx8m1Smo0S3K38egs6znj5E4W21k4kN6-9N_0N0fEtgHtlQwKk70WEEpzQ9gHLrFjVe3Kk2ZI1-cyd8r-08j_AwpkiQ-heGkrvMcoauh4ZtqZ_PVL_1H&__tn__=-%5dK-y-R) **Comedy film festival**

Nagrada za „My AI bot u mojoj školi“ na 11. FIFES Comedy film festival – Luka.

Filmska družina Mladi SKIG-ovci iz OŠ „Antun i Stjepan Radić“, Gunja osvojila je **2. mjesto stručnog ocjenjivačkog žirija** za kratku TV reportažu „**My AI bot u mojoj školi**“ u otvorenoj kategoriji na **11. FIFES Comedy film festival u Luki**.

Svečanoj dodjeli nagrada u Luki članovi filmske družine nažalost nisu mogli prisustvovati.

Otvorenje festivala i projekcije održano je jučer, 27. listopada u 11:30h, u 17:00h počelo je svečano proglašenje ovogodišnjih dobitnika, te nakon toga domjenak i druženje.

Film „My AI chat bot u mojoj školi“ je TV reportaža u kojoj su sudjelovali učenici 5., 6., i 7. razreda OŠ „Antun i Stjepan Radić“ iz Gunje zajedno s učiteljima i stručnim suradnicima. Film donosi iskrene dječje odgovore o upotrebi Snapchata i AI bota u školi. Nekima je on odličan za pisanje domaće zadaće dok mu drugi, naravno, ne vjeruju. Učitelji i stručni suradnici nisu znali ni da postoji. Njihovi komentari se isprepliću u moru različitih odgovora što je dodatni poticaj gledateljima da pogledaju ovu istraživačku TV reportažu, koja se može pogledati na poveznici: <https://youtu.be/q1qJQ9tthz4>

Kako sam prvi put imala ulogu novinarke osjećala sam se nervozno i zabrinuto. Pred snimanje sam uvijek imala tremu i onaj osjećaj kao da ću se zbuniti dok nešto govorim, no ipak je sve dobro prošlo. Bila sam i na montaži filma gdje sam naučila mnogo stvari. Bilo je veoma zabavno na snimanju, i iako je bilo ljudi starijih od mene, koji znaju nešto više o radu s kamerom i montažom, svi smo se dobro zabavili, izjavljuje učenica 6. razreda Ana Čagalj iz Gunje.

Vrlo sam zahvalna svima koji su mi pomogli u radu i podržali moju ideju o snimanju ovog filmu, a posebice našoj voditeljici filmske družine i knjižničarki dr. sc. Aniti Tufekčić, dodaje još Ana Čagalj.

Čestitke svim filmašima OŠ „Antun i Stjepan Radić“, Gunja!

OSOBA ZA KONTAKT: Anita Tufekčić, OŠ „Antun i Stjepan Radić“, Gunja, Miroslava Krleže 2, 32260 Gunja, tel: 032/ 882-252, mob 098 543 056, e-mail: ariana200@gmail.com